Anugerah Juara Lagu ke-16

Anugerah Juara Lagu 2001 atau Juara Lagu 2001 ialah pertandingan yang membariskan lagu-lagu Melayu untuk dinobatkan sebagai "Juara Lagu" bagi tahun 2001. Anugerah Juara Lagu ke-16 mengekalkan pengacara dan lokasi yang sama dari tahun sebelumnya dan diadakan pada 30 Disember 2001. Jika pada tahun sebelumnya, Anugerah Juara Lagu diadakan sebelum bulan Ramadhan dan Aidilfitri, tetapi Juara Lagu 2001 diadakan selepas Ramadhan dan Aidilfitri.

Finalis
Untuk melihat senarai semi-finalis untuk Juara Lagu  ke 16 , sila lihat Separuh Akhir Muzik Muzik 16.
Untuk merujuk senarai penuh finalis sepanjang penganjuran AJL, sila lihat Senarai lagu finalis Anugerah Juara Lagu.
Berikut adalah senarai finalis mengikut turutan giliran persembahan yang berentap di AJL ke-16:

Pemenang
 Juara Lagu: "Mimpi Laila" (Yassin/Yassin/Yassin)

 Juara Kategori:
 Etnik Kreatif: "Mimpi Laila" (Yassin/Yassin/Yassin)
 Balada: "Seandainya Masih Ada Cinta" (Dayang Nurfaizah/Ajai/Syad ENV)
 Pop Rock: "Engkau Bagaikan Permata" (Siti Nurhaliza/Helen Yap/Sham Amir Hussain/Siti Nurhaliza)

 Persembahan Terbaik: Siti Nurhaliza - (Ya Maulai)

Jemaah Juri
 Dato Johari Salleh (Ketua Juri)
 Professor Hannafi Mohd Imam 
 Habsah Hassan
 Ooi Eow Jin
 Abdul Jalil Salleh (Juwie)
 Irene Savaree
 Lim Swee Tin
 Zuraida Atan (Pemeriksa Kira Kira Dalaman MRCB)
Untuk merujuk senarai penuh juri-juri yang pernah dilantik sepanjang penganjuran AJL, sila lihat Senarai Jemaah Juri Anugerah Juara Lagu.

Trivia

 Kemenangan Yassin bagi juara keseluruhan Juara Lagu menjadikan beliau penyanyi/pencipta lagu/penulis lirik kedua selepas M. Nasir yang menang dengan lagu nyanyian/ciptaan/lirik sendiri.
 Buat julung kalinya penjurian di AJL menggunakan Sistem Pesanan Ringkas SMS (untuk kategori Persembahan Terbaik sahaja) iaitu 30% SMS dan 70% Juri Profesional. Penonton hanya boleh mengundi menerusi SMS semasa artis membuat persembahan sahaja. Ini memberikan peluang sama rata kepada artis pertama dan artis terakhir yang membuat persembahan sekaligus mengelakkan ketidakadilan berlaku kepada artis yang mempunyai giliran persembahan di akhir-akhir siaran.
 Dayang Nurfaizah yang muncul pertama kali untuk beraksi pada Anugerah Juara Lagu berjaya memenangi kategori balada yang sememangnya menjadi tumpuan dan menjanjikan saingan sengit dari pencabar terdekat beliau seperti Siti Nurhaliza, Liza Hanim dan Nora.
 Setelah 3 edisi sejak AJL 1998, maka Def-Gab-C mewakili kumpulan muzik (band) layak ke AJL kali ini.

Rujukan 

16